MOKANDA NA PAULO NA LIBOSO EKOMELAKI YE
Mbɔte na ngai Paulo Ntoma na Masiya, mpɔ na mokano na Njambe Mobikisi na biso na Masiya Yesu elikia na biso, 2 na yɔ Timɔte, mwana na ngai na sɔlɔ kati na kondima. Ngɔlu, na mawa, na kimia, kouta na Njambe Tata, mpe na Masiya Yesu Nkolo na biso éjala na yɔ.
Mpɔ na kosimba Mateyo na sembo
3 Wana elingaki ngai kokenda na Makedɔnia, napesaki yɔ toli na koumela na Ɛfese, ete ólaka bamɔkɔ ete bátika kolakisa mateyo mosusu, 4 mpe kotia mitema na bango na misapo na mpamba, na bitangeli na mabota bijangi nsuka; bikobimisaka ntembe, bikosungaka bokengeli na Njambe kati na kondima te. Ósalaka bobele bongo.
5 Nsuka na toli yɔsɔ ejali bolingo kati na motema mpetɔ mpe na lisɔsɔli malamu, mpe na kondima ejangi bokosi. 6 Bamosusu bapengwi na oyo kokɔta na bilobaloba; 7 bajali na mposa na kojala Milakisina-Mibeko, nde bayebi ntina na makambo makolobaka bango te, sɔkɔ ntina na makambɔ makotiaka bango makasi te. 8 Toyebi ete Mibeko ejali malamu, sɔkɔ moto akosala na yango na motindo ekoki na yango, 9 mpe akokanisa boye ete Mibeko ejali mpɔ na kokanga moyengebeni te, nde mpɔ na bakeseni, na batɔmbɔki, na bango baboi kosambela, na bato mabe, na bato na bosɔtɔ, na babebi, na babebisi na batata, na babebisi na bamama, na babomi na bato, 10 na bato na pite, na bamibebisi na mibali, na bayibi na bato, na bato na lokuta, na basimbi na ndai na lokuta. Ejali mpɔ na makambo mosusu sɔkɔ nini makotemelaka mateyo malamu, 11 lokola ejali na Nsango Malamu na nkembɔ na Njambe na esengɔ, oyo epesami na mabɔkɔ na ngai.
12 Nayoki eboto na Molendisi na ngai, Masiya Yesu Nkolo na ngai, ete atangaki ngai mobɔngi, bongo atiaki ngai na lotomo oyo, 13 ata na liboso najalaki motuku, monyɔkɔli, motioli. Kasi najuaki mawa mpɔ ete nasalaki bongo wana ejangaki ngai boyebi mpe kondima; 14 ngɔlu na Nkolo na biso elekaki mingi mpenja mpɔ na kopesa ngai kondima, na bolingo bojali kati na Masiya Yesu. 15 Likambo oyo ejali sembo mpe ebɔngi na koyambama yɔsɔ, ete Masiya Yesu akɔtaki na mokili kobikisa bato na masumu; ngai moto na liboso kati na bango. 16 Kasi yango wana najuaki mawa, na ntina ete Yesu Masiya átalisa motema petee yɔsɔ kati na ngai liboso, mpɔ na kopesa elembo na bango balingi kondimela ye ete bájua bomɔi na seko. 17 Na ye Mokonji na Seko, Njambe mɔkɔ oyo akobeba te, akomɔnanaka mpe te, na ye lokumu na nkembɔ libela na libela, bobele bongo.
18 Oyo lilako likotiela ngai yɔ, mwana Timɔte, pelamɔkɔ elobaki bisakweli na ntina na yɔ liboso, ete óbunaka etumba malamu na motindo na bisakweli yango, 19 kosimbaka bindimeli mpe lisɔsɔli malamu; oyo bamosusu baboi, mpe na ntina na bindimeli bajindi lokola bwato na mai, 20 Umenai, na Alesandala, bajali bongo ; nasili kopesa bango na mabɔkɔ na Satana ete báyekola kotika kotuka.
Mpɔ na Bisambeli na Ekelesia
Na bongo, liboso na makambo yɔsɔ, najali kopesa toli ete bisengeli, na mabɔndeli, na bilɔmbeli, na matɔndi, mápesama na ntina na bato yɔsɔ ; 2 na ntina na mikonji, mpe na bato yɔsɔ bajali na liboso, ete tójalaka na bijaleli na kimia, na nye, na bisambeli na Njambe, na sembo na bojito. 3 Bongo ejali malamu mpe na enyangeli na miso na Njambe Mobikisi na biso, 4 oyo ajali na mposa ete bato yɔsɔ bábika mpe bákoma koyeba makambo na sɔlɔ. 5 Mpɔ ete Njambe mɔkɔ ajali, mpe Mosukisi mɔkɔ kati na Njambe na bato, ye moto Masiya Yesu, 6 oyo amipesaki njoto na ye motuya na lisiko mpɔ na bato yɔsɔ. Bongo litatoli lisili kobima na bilaka na yango mpenja;
7 mpɔ na yango ngai natiami Mosakoli mpe Ntoma, (najali koloba likambo na sɔlɔ, najali kobuka lokuta te), Molakisi na Bapakano kati na kondima mpe na sɔlɔ.
8 Na bongo mokano ejali na ngai ete mibali yɔsɔ bábɔndelaka na bisika yɔsɔ, bátombolaka mabɔkɔ mpetɔ majangi nkanda na kowelana. 9 Bobele bongo mpe basi bákembelaka njoto na molato mokoki, bálataka yango na nsɔni malamu mpe na bopɔlɔ, nde na kotongatonga nsuki te, na wɔlɔ te, na mabanga na kongenga te, na bilamba na motuya mingi mpe te, kasi na misala malamu, 10 lokola ebɔngi na basi bakoya- mbolaka ete bajali bakumisi na Njambe.
11 Tika basi báyekola kotosaka na kimia. 12 Nakopesaka basi njela na kolakisa mibali na bango te, sɔkɔ na kojala liboso na bango te, kasi na kojala na kimia. 13 Mpɔ ete Adama asalami liboso, mpe Ewa na nsima. 14 Adama ajimbisami te, kasi mwasi ajimbisami yɔsɔ mpe akɔtaki na ekweli, nde kati na kobota bana bakobikisama, sɔkɔ na bopɔlɔ bakoumela na kondima, na bolingo, na bule.
Mpɔ na Mikolo na Ekelesia
Oyo likambo na sembo: Sɔkɔ moto akotia motema ete ájala na Bokengeli, ajali na mposa na mosala malamu.
2 Na bongo ekoki na Mokengeli ete ájala na lofundo sɔkɔ moke te, mobali na mwasi mɔkɔ, moto na kokanga motema, mosembwi, moto na makambo kitɔkɔ, monyangeli na bapaya, molakisi na mayele, 3 momeli na masanga te, moswani te, kasi moto na boboto, moto na etumba te, moluli na mosɔlɔ te, 4 moyangi na miango malamu na bato na ndako na ye, motosisi na bana na ye na sembo na bojito. 5 (Sɔkɔ moto ayebi koyangela bato na ndako na ye miango te, ¿ akobatela Ekelesia na Njambe boni?) 6 Mokengeli ájala moto na sika te, ete ákwea na ekweli na Satana mpɔ na kojua lolendɔ te. 7 Nde ekoki na ye kojala na matatoli malamu na bato na libanda ete ákwea na litɔngi mpe motambo na Satana te.
8 Bobele bongo ekoki na Basaleli kojala bato na sembo na bojito, bato na minɔkɔ mibale te, bameli na masanga mingi te, baluki na litomba na nsɔni te, 9 bajuì na mabombami na Bindimeli na masɔsɔli mpetɔ. 10 Bango bámekisama liboso, wana mpe ekokutama bango na lofundo sɔkɔ moke te, bájala Basaleli. 11 Bongo mpe na basi, bájala na sembo na bojito, bato na kotukatuka te, bato na kokanga mitema, basembwi na makambo yɔsɔ. 12 Basaleli bájala mibali na mwasi mɔkɔ, báyangelaka bana mpe bato na ndako na bango miango malamu. 13 Mpɔ ete baoyo basali mosala na Mosaleli malamu bakomijuela bisika malamu, mpe molende mingi na kondima na Masiya Yesu.
14 Najali kokomela yɔ makambo oyo, nde najali na elikia na kokómela yɔ nɔki. 15 Sɔkɔ nde nakopekisama, najali kokoma makambo oyo ete óyeba sɔkɔ ekoki na yɔ kojala na bijaleli nini kati na Ndako na Njambe, oyo ejali Ekelesia na Njambe na bomɔi, likonji mpe esukeli na makambo na sɔlɔ. 16 Ɛe, ntembe te, libombami na makambo na bonjambe ejali monene :
Amɔnisami kati na njoto,
Alongisami kati na molimo, Amɔnani na banje.
Asakolami kati na Bapakano, Andimami kati na mokili, Akamatami kati na nkembɔ.
Toli mpɔ na Timɔte
Molimo alobi polele ete na bilaka na nsuka bamosusu bakokwea na Bindimeli, kotiaka mitema na bango na milimo na bojimbisi mpe na mateyo na milimo mabe, 2 mpɔ na bokosi na bato na lokuta. 3 Masɔsɔli na bato wana masili kojika; bakopekisa mabala, bakokilisa bilei, ata Njambe ajalisi yango ete bandimi baoyo bayebi makambo na sɔlɔ bákwaka yango na eboto. 4 Mpɔ ete bilɔkɔ yɔsɔ bijalisi Njambe bijali malamu, elɔkɔ mɔkɔ te ejali mpɔ na kobwakama, nde yɔsɔ mpɔ na koyambama na eboto ; 5 mpɔ ete ekobulama na Liloba na Njambe mpe na kobɔndela.
6 Wana ekokebisa yɔ Bandeko boye, okojala mosaleli malamu na Masiya Yesu, kokamata maloba na Bindimeli mpe na mateyo malamu masili yɔ kobila, lokola bilei. 7 Nde óboya kokanisa masapo na mpamba, na bisolasola na basi. Ómikembisa mpɔ na bijaleli na moto na Njambe. 8 Mpɔ ete kokembisa njoto ekopesa litomba moke, nde bijaleli na moto na Njambe bikopesa litomba na makambo yɔsɔ, bijali na elaka na bomɔi na ntango oyo mpe na ntango ekoya. 9 Oyo likambo na sembo libɔngi na koyambama yɔsɔ. 10 Ntina ete mpɔ na bongo tokosalaka makasi ; tokobunaka, mpɔ ete tosili kolikia na Njambe na bomɔi oyo ajali Mobikisi na bato yɔsɔ, kasi aleki bongo mpɔ na bandimi.
11 Ólakaka makambo oyo mpe ólakisaka bongo. 12 Tika moto te ápengɔla yɔ mpɔ na bolenge na yɔ, kasi na maloba, na bijaleli, na bolingo, na kondima, na bopetɔ, 13 ójalaka elakiseli na bandimi. Kino ekoya ngai, ótia motema na yɔ na kotangaka mikanda, na kopesaka toli, na kolakisaka. 14 Ótika kobatela likabo lijali kati na yɔ te, lipesemeli yɔ mpɔ na esakweli, wana etiaki mikolo yɔ mabɔkɔ. 15 Ókanisaka makambo oyo, ójalaka na kati na yango, ete émɔnana polele na bato yɔsɔ été ojali kotelema te, kasi kotambola. 16 Ómisenjela mpɔ na yɔ mɔko mpe mpɔ na kolakisa na yɔ. Óumela na makambo oyo, mpɔ ete ekosala yɔ bongo okomibikisa mpe okobikisa bayoki na yɔ.
Mpɔ na Bijaleli na Timɔte na Ekelesia
Ópamela mikolo te, kasi óbɔndela bango lokola batata, mpe bilenge mibali lokola bandeko, mpe mikolo basi lokola bamama, 2 mpe bilenge basi lokola bandeko na bopetɔ yɔsɔ. 3 Ómemisaka basi-bakufeli-mibali, sɔkɔ bajali bongo sɔlɔ. 4 Nde sɔkɔ mwasi-akufeli-mobali ajali na bana, sɔkɔ na bana na bana na ye, tika bango báyekola komemisa bato na ndako na bango mpenja liboso, mpe kotalisa baboti eboto, mpamba te bongo ekosepelisaka Njambe. 5 Mwasi-akufeli-mobali mpenja, oyo atikali ye mɔkɔ, ajali na elikia na Njambe mpe akoumelaka butu na moi na bisengeli na mabɔndeli. 6 Nde mwasi-akufeli-mobali oyo akomisepelisaka na bilɔkɔ malamu asili kokufa, awa ejali ye na bomɔi. 7 Ópesaka bango toli na makambo oyo, ete bájala na makambo na kopamelama te. 8 Sɔkɔ moto mɔkɔ akoleisa bato na ye te, mpe bato na ndako na ye liboso te, aangani Bindimeli, mpe aleki mabe na oyo aboi kondima.
9 Basi-bakufeli-mibali bákomama nkombo, wana ekokóma bango mbula ntuku-motoba. Bakokoma nkombo na oyo ajalaki mwasi na mobali mɔkɔ, oyo ajui matatoli na misala malamu, 10 oyo abɔkɔli bana, oyo anyangeli bapaya, oyo asukoli makolo na Babulami, oyo asungi bato na mpasi, oyo amipesi na misala yɔsɔ malamu. 11 Nde óboya kokoma basi-bakufeli-mibali nkombo baoyo mikɔlɔ mingi te; mpamba te mbele bakojala na mposa na kosalela Masiya kilikili, bakojala na mposa na kobala, 12 bakojua ekweli mpɔ ete bakokisi elaka na bango na liboso te. 13 Lisusu bakoyekola kojala pasasi, ekokendaka bango na ndako na ndako; nde bakojala bobele pasasi te, kasi bato na bilobaloba mpe na bisalasala, kosololaka makambo makoki te. 14 Na bongo nalingi ete bango bajali mikolo mingi te bábala, bábota bana, bábɔngisa makambo na ndako na bango, mpɔ na kopesa moyini njela na kotɔnga sɔkɔ moke te. 15 Mpɔ ete bamɔkɔ basili kopengwa kobila Satana. 16 Sɔkɔ mondimi mwasi mɔkɔ ajali na basi- bakufeli-mibali, áleisaka bango ete ápesaka ekelesia mokumba te, na ntina ete bango bajali basi-bakufeli-mibali mpenja báleisama.
17 Tika ete mikolo, baoyo bayangi miango malamu, báta- ngama ete babɔngi na lokumu eleki, eleki mpe bongo sɔkɔ bakosalaka na kosakola na kolakisa. 18 Ntina ete Likomi elobi ete:
Ókanga monɔkɔ na ngɔmbe wana ejali yango kopapola masango te.
Lisusu ete:
Mosali abɔngi na kojua lifuti na ye.
19 Sɔkɔ efundeli na ntina na mokolo ebimi na batatoli mibale sɔkɔ misato te, óyamba yango te. 20 Mpɔ na bango basali masumu, ópamela bango na miso na bato yɔsɔ ete baoyo batikali bájala na nsɔmɔ.
21 Najali kolaka yɔ na miso na Njambe mpe na Masiya Yesu, mpe na banje bapɔnami, ete ókokisa makambo oyo, ójala na ekateli na nɔkinɔki te, ósalaka mpe likambo mɔkɔ mpɔ na kopɔnapɔna bato te. 22 Ótiela moto mabɔkɔ nɔki te. Ósanganaka na masumu na bato mosusu te. Ómibatela yɔ mɔkɔ mpetɔ. 23 Ójalaka momeli na mai mpamba lisusu te, kasi okamata mwa mvinyo moke mpɔ na libumu na yɔ, mpe bokɔnɔ na yɔ mingi.
24 Masumu na bato mosusu majali polele, makokambaka bango kati na kosambisa nde masumu na bato mosusu makobilaka bango. 25 Bobele bongo misala malamu na bato mosusu mijali polele, mpe yango mijali bongo te mikokoka kobombama te.
Tika ete bango yɔsɔ bajali kati na boombo bákanisa ete bankolo na bango babɔngi na lokumu yɔsɔ, na ntina ete nkombo na Njambe mpe Mateyo na ye mátukama te.
2 Nde baoyo bajali na bankolo Bandimi bátiola bango te na mpɔ ete bajali Bandeko, kasi báleka kosalela bango malamu ; mpɔ ete bango bakojua litomba na misala na bango bajali Bandeko mpe baninga.
Maloba na Nsuka
Ólakisaka makambo oyo mpe ópesaka toli na yango. 3 Sɔkɔ moto mɔkɔ akolakisa makambo mosusu mpe akoboya kotia motema na ye na mateyo malamu, mateyo na Nkolo na biso Yesu Masiya, na mateyo makoki na bijaleli na moto na Njambe, 4 ye wana asili kobimba na lolendɔ, ayebi likambo te; kasi abeli motó na ntina na ntembe mpe na kowelana. Kati na makambo yango ekobima bilulela, na makaka, na bitukeli, na mbanjo mabe, 5 na biweleli na bato baoyo babebi na makanisi na bango, baoyo babungi makambo na sɔlɔ; babanji ete bijaleli na bato na Njambe bikopesaka litomba. 6 Nde bijaleli na bato na Njambe bijali litomba monene, sɔkɔ bikoki- tisa mitema. 7 Mpɔ ete tokɔtisaki elɔkɔ mɔkɔ kati na mokili te, tokokoka mpe kobimisa elɔkɔ mɔkɔ na mokili te. 8 Wana ejali biso na bilɔkɔ na kolia, na bilamba na kolata, tokosepelaka yango. 9 Nde baoyo balingi kojala bajui, bakokwea na motambo na komekama mpɔ na mposa mingi ijangi mayele mpe ikoyokisa mpasi, ikojindisa bato kati na liwa, na libebi. 10 Mpɔ ete mposa na misɔlɔ ejali ntina na mabe yɔsɔ; mpɔ na kolula misɔlɔ na mposa mingi, bamosusu bapengwi na Bindimeli, mpe batɔbɔni na bolɔji mingi.
11 Nde mpɔ na yɔ, e moto na Njambe, ókimaka makambo oyo. Óbenganaka boyengebene, na bijaleli na bato na Njambe na kondima, na bolingo, na mpiko, na bopɔlɔ. 12 Óbunaka etumba malamu na kondima; ósimba bomɔi na seko; mpɔ obiangami mpɔ na bomɔi yango, wana eyambolaki yɔ eyambweli malamu na miso na batatoli mingi. 13 Najali kolaka yɔ na miso na Njambe, oyo akopesaka bilɔkɔ yɔsɔ bomɔi, mpe na miso na Masiya Yesu, oyo ayambolaki eyambweli malamu liboso na Pɔnti Pilata, 14 ete óbatela malako na ye, ójala na litɔnɔ te mpe na mpɔ na kopamelama te, kino ekoya Nkolo na biso Yesu Masiya komɔnana, 15 lokola ekotalisa ye na elaka mpenja. Ye Mokolo mɔkɔ Mopambwami, Mokonji-na-mikonji, Nkolo-na-bankolo. 16 Bobele ye mɔkɔ ajangi liwa, akojalaka kati na kongenga ekoki na kobelema te, moto te amɔni ye, moto mpe te akokoka komɔna ye. Na ye lokumu, na nguya libela, bobele bongo.
17 Ópesaka toli na bajui na misɔlɔ na ekeke oyo ete bánetwa na makanisi na bango te, bálikia na mokakatano na misɔlɔ mpe te, kasi bálikia na Njambe oyo akojuisaka biso bilɔkɔ yɔsɔ malamu mpɔ na kosepela. 18 Bájalaka nde na misala kitɔkɔ, bájalaka bajui na misala malamu, báselingwaka na kokabelampe na kosangana na kokabela; 19 bámibombelaka moboko malamu mpɔ na ntango ekoya ete bájua Bomɔi bojali bomɔi mpenja.
20 Ɛ Timɔte, óbatela yango epesami na mabɔkɔ na yɔ. Ópengwela bilobaloba na mpamba mpe bikotweli na yango epesami nkombo na lokuta ete: Boyebi. 21 Bamosusu balobi ete bakoki na yango na ntina na Bindimeli, nde bapengwi.
Ngɔlu éjala na bino.
lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn